- Hindi News
- National
- 19 घंटों में 45 हजार भक्तों ने किए सांईबाबा के दर्शन, 30 हजार ने ली महाप्रसादी
19 घंटों में 45 हजार भक्तों ने किए सांईबाबा के दर्शन, 30 हजार ने ली महाप्रसादी
रात 1 बजे तक खुले रहे पट, आम दिनों में रात 10 बजे होती है शयन आरती
भास्कर संवाददाता | शाजापुर
नगर के साईं मंदिर पर शुक्रवार को श्रद्धा और सबूरी का अनूठा संगम देखने को मिला। सुबह से लेकर देर रात तक भक्त बाबा की एक झलक पाने के लिए लालायित दिखाई दिए तो महाप्रसादी ग्रहण कर अभिभूत हो गए। अवसर था मंदिर स्थापना के 26वें महोत्सव का। आयोजन से 24 घंटे पहले से सांई रसोई में 75 क्विंटल से ज्यादा सामग्री से भोजन प्रसादी बनाई गई। इस दिन 19 घंटों में करीब 45 हजार भक्तों ने दर्शन किए तो 30 हजार से ज्यादा लोग भंडारे में शामिल हुए।
वर्ष 1992 में टंकी चौराहे पर बने सांई मंदिर पर शुक्रवार को स्थापना दिवस अवसर पर सुबह से बाबा का अभिषेक, विशेष शृंगार एवं पूजन-अर्चन की गई। धार्मिक आयोजन में शामिल होने के साथ भक्तों की भीड़ लगना शुरू हो गई। दोपहर करीब 12 बजे भोग लगाकर महाआरती की गई। भंडारे में नगर सहित आसपास के ग्रामीण क्षेत्रों के श्रद्धालु पहुंचे। मंदिर समिति के अांकड़ों के अनुसार इस दिन करीब 45 हजार से ज्यादा भक्तों ने बाबा के दर्शन किए और करीब 30 हजार लोगों ने रात 11 बजे तक भंडारे में भोजन प्रसाद ग्रहण किया। इस दौरान मंदिर में महिलाएं व अन्य भक्त सांई महिला व भजनों का कीर्तन करती रहीं।
150 वालंटियर, 70 भोजन बनाने वालों ने देखी व्यवस्था
शहर में होने वाले इस आयोजन में साल दर साल आने वाले भक्तों की संख्या में इजाफा हो रहा है। इस वर्ष करीब 30 हजार लोगों के भंडारे में शामिल होने के मान से व्यवस्था की गई। भंडारा शुरू होने के बाद हर घंटे ढाई हजार भक्तों को भोजन कराने के लिए करीब 150 वालंटियर, 70 लोग भोजन बनाने, 30 से अधिक समिति सदस्य व 50 अन्य सेवकों ने व्यवस्था संभाली।
महाप्रसादी एक नजर में
सामग्री मात्रा पकवान
आटा 40 क्विंटल पूड़ी
शकर/बेसन 20 क्विंटल नुक्ती
मूंगफली व अन्य 15 क्विंटल नमकीन
तेल 120 डिब्बे (15 किलो प्रति डिब्बा)
टंकी चौराहा स्थित सांईबाबा के मंदिर के बाहर दर्शन एवं प्रसादी लेने भक्तों की लगी कतार।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva bho_Deva mag_Deva hin_Deva hin_Deva hin_Deva